ເກົາຫຼີໃຕ້ຍັງສືບຕໍ່ຢູ່ໃນທ່າ ກຽມພ້ອມລະດັບສູງ
ສະພາຄວາມໝັ້ນຄົງຂອງເກົາຫຼີໃຕ້ໄດ້ທໍາການ ປະຊຸມສຸກເສີນແລະໄດ້ຕົກລົງທີ່ຈະປັບປຸງລະບົບ ຄຸ້ມຄອງການຮັບມືກັບວິກິດການຂອງປະເທດ.
ເກົາຫຼີໃຕ້ຍັງສືບຕໍ່ຢູ່ໃນທ່າກຽມພ້ອມລະດັບສູງ ເພື່ອຮັບມື ກັບການທ້າທາຍເກາະຜິດໃດໆກໍຕາມຂອງເກົາຫຼີເໜືອ ໂດຍມີເຮືອບິນລົບອາຍພົ່ນແລະກຳປັ່ນລົບທຳການລາດ ຕະເວນ ນຶ່ງມື້ຫຼັງຈາກເກົາຫຼີໃຕ້ໄດ້ທຳການຊ້ອມລົບທີ່ ໃຊ້ກະສຸນແທ້ໃກ້ໆແຄມຝັ່ງທະເລຂອງເກົາຫຼີເໜືອ ທີ່ກຸງໂຊລ ສະພາຄວາມໝັ້ນຄົງຂອງ ເກົາຫຼີໃຕ້ໄດ້ທຳການປະຊຸມສຸກເສີນ ໃນວັນອັງຄານມື້ນີ້ແລະໄດ້ຕົກລົງທີ່ຈະ ປັບປຸງລະບົບຄຸ້ມຄອງການຮັບມືກັບ ວິກິດການຂອງປະເທດ ຊຶ່ງໄດ້ອອກ ແບບເພື່ອຮັບມືກັບການໂຈມຕີໃດໆ ກໍຕາມຂອງເກົາຫຼີເໜືອນັ້ນ ເກົາຫຼີເໜືອໄດ້ກ່າວໃນວັນຈັນວານນີ້ວ່າ ຕົນຈະບໍ່ຕອບໂຕ້ຕໍ່ການຊ້ອມລົບໃຊ້ລູກກະສຸນ ແທ້ເທື່ອລ່າສຸດຂອງເກົາຫຼີໃຕ້ເຖິງແມ່ນໄດ້ມີການກ່າວຄໍາຂູ່ ກ່ອນໜ້ານີ້ ວ່າຈະທຳການ ຕອບໂຕ້ຢ່າງໜັກກໍຕາມ ການຊ້ອມລົບທຳນອງດຽວກັນນີ້ຂອງເກົາຫຼີໃຕ້ໃນເດືອນແລ້ວ ພາໃຫ້ເກົາຫຼີເໜືອຍິງປືນໃຫຍ່ໂຈມຕີ ທີ່ເຮັດໃຫ້ມີຜູ້ເສຍຊີວິດ 4 ຄົນ ບໍ່ມີການສະແດງຮ່ອງຮອຍທີ່ເປັນປໍລະປັກໃດໆຈາກເກົາຫຼີເໜືອໃນວັນອັງຄານມື້ນີ້ ແລະອະດີດນັກການທູດຂອງສະຫະລັດ ທ່ານ Bill Richardson ທີ່ໄດ້ເດີນທາງ ກັບຄືນໄປຍັງກຸງປັກກິ່ງ ຈາກການຢ້ຽມຢາມພຽງຢາງເປັນເວລາ 5 ມື້ ນັ້ນ ກ່າວວ່າ ເປັນທີ່ປາກົດວ່າເກົາຫຼີເໜືອໄດ້ສຳນຶກຜິດ ກ່ຽວກັບການລະເມີດຝ່າຝືນແຮງເກີນໄປ ຂອງຕົນ ຕໍ່ຫາງສຽງຂອງນາໆຊາດນັ້ນ